РЕПУБЛИКА СРБИЈА

ОПШТИНСКО ВЕЋЕ

ОПШТИНЕ ЖИТОРАЂА

БРОЈ:434-141/2025-01

ДАТУМ:20.01.2025 .године

Житорађа

На основу члана 114. и члана 116. Статута општине Житорађа (“Службени листа Града Ниша бр. 27/19, 37/22 и 125/22), Општинско веће општине Житорађа, на седници одржаној дана 20.01.2025. године, оглашава

**ЈАВНИ ПОЗИВ**

**ЗА УЧЕШЋЕ У ЈАВНОЈ РАСПРАВИ ПОВОДОМ НАЦРТА ОДЛУКЕ О ЛОКАЛНИМ AДМИНИСТРАТИВНИМ ТАКСАМА ОПШТИНЕ ЖИТОРАЂА ЗА 2025. ГОДИНУ**

Општинско Веће општине Житорађа, позива све грађане, удружења, стручну јавност, као и друге заинтересоване стране, да се упознају са радним текстом Нацрта Одлуке о локалним администратаивним таксама општине Житорађа за 2025. годину (у даљем тексту Нацрт Одлуке), и да дају предлоге, сугестује и коментаре.

Јавна расправа о Нацрту Одлуке одржаће се у периоду почев од 24.01., закључно са 07.02.2025.године.

Учесници у Јавној расправи су представници органа општине Житорађа, грађани, удружења, стручна јавност, као и друге заинтересоване стране.

Примедбе, предлози и сугестије на Нацрт Одлуке о локалним административним таксама општине Житорађа за 2025. годину, упућују се у писаном облику општинском већу општине Житорађа, на адресу: Топлички Хероји бр. 53, 18412 Житорађа, или путем електронске поште на адресу: opstina.zitoradja@gmail.com (са назнаком „јавна расправа о локалним административним таксама општине Житорађа за 2025.годину“).

Предлози, сугестије и коментари се достављају на обрасцу који се може преузети уз текст Нацрта Одлуке.

По окончању јавне расправе, општинско веће општине Житорађа сачиниће Извештај о спроведеној јавној расправи који садржи све изнете предлоге и сугестије, са образложењем за њихово прихватање, односно неприхватање.

Извештај о спроведеној Јавној расправи Општинско веће сачиниће у року од 15 дана од дана окончања Јавне расправе и објавити на сајту општине.

Саставни део овог Јавног позива је Програм Јавне расправе са радним текстом Одлуке са образложењем, који је закључком о спровођењу Јавне расправе о Нацрту Одлуке одредило општинско веће општине Житорађа.

 ПРЕДСЕДНИК

 ОПШТИНСКОГ ВЕЋА

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Иван Станојевић